Jedina moja / I tvoje će proći
Jedina moja / I tvoje će proći je singl ploča sarajevske pop rock grupe Indexi. Singl je 1973. godine objavila izdavačka kuća Diskoton. Muziku, tekst i aranžman za pjesmu "Jedina moja" napisao je basist Indexa Fadil Redžić. Muziku i aranžman za pjesmu "I tvoje će proći" napisao je gitarist Indexa Slobodan "Bodo" Kovačević, a stihove pjevač Davorin Popović. Sa ovim muzičkim izdanjem grupa Indexi nastavili su uspješan niz muzičkih hitova u pop stilu započetih sa singlom "Predaj se, srce" iz aprila 1973. godine. Fotografiju i dizajn za omot singl ploče Indexa "Jedina moja" uradio je Dragan S. Stefanović.